cyanic-selkie/wikianc huggingface dataset:
Wnt signaalirada
Esineb vähemalt kolm tüüpi Wnt signaaliradu: kanooniline rada, planaarne raku polaarsuse (PCP) rada ja Wnt/Ca2+ rada. Kanoonilises Wnt rajas kinnitub Wnt ligand oma retseptorile, mis inhibeerib β-kateniini lagundava kompleksi teket, stabiliseerides seega tsütoplasmaatilist β-kateniini. Vabanenud β-kateniin saab seejärel liikuda tuuma, kus ta interakteerub TCF perekonna transkriptsioonifaktorite ja kaasatud koaktivaatoritega. Sellise signaaliülekandega reguleeribki Wnt valk geeniekspressiooni. Planaarse raku polaarsuse signaaliraja tulemiks on väikeste GTPaaside RHOA ja RAC1 aktivatsioon, mis omakorda aktiveerivad JNK stressi kinaasi ning ROCK-i, tuues endaga kaasa tsütoskeleti remodelleerimise ja muutused raku adhesioonis ja liikuvuses. G-valgud ja fosfolipaasid vahendavad Wnt-Ca2+ signaali, mille tulemuseks on lühiaegne vaba tsütoplasmaatilise kaltsiumi kontsentratsiooni tõus, mis lõpuks aktiveerib PKC (proteiinkinaas C) kinaasi, CAMKII-e (kaltsium-kalmoduliin sõltuv kinaas II ) ja fosfataasi kaltsineuriin.
Doris Kudre
Sporditulemused
2014. aasta täiskasvanute rattaorienteerumise MMil sai teatesõidus Eesti naiskonnas koos Ingrit Kala ja Daisy Kudrega 9. koha.
Wnt signaalirada
Avastamine
1982. aastal avastasid Roel Nusse ja Harold Vamus Int1 (Integrase I) geeni, esimese Wnt signaaliraja geeni. Nad leidsid, et selle geeni tehislik aktiveerimine hiire rinnatuumori viiruse (MMTV) abil hiires põhjustab nende mudelorganismis rinnavähi teket. Umbes samal ajal avastas Christiane Nüsslein-Volhard, keda hiljem tunnustati Nobeli auhinnaga, et äädikakärbsel Drosophila melanogaster ei arenenud Wingless (Wg) geeni puudumisel tiibu. Lõpuks tuli välja, et Nusse avastatud hiirte rinnavähi onkogeen Int1 on identne Drosophila geeniga Wingless. Sellest johtuvalt pakkus Nusse välja uue nomenklatuuri, kombineerides Wingless ja Int1, moodustades nimetuse Wnt. Sellest ajast saati on teadlased avastanud rohkem kui 100 lisageeni, mis mängivad rolli Wnt signaalirajas.
Doris Kudre
Sporditulemused
2017. aasta suusaorienteerumise MMil sai ta teatevõistlusel Eesti naiskonnas koos Daisy Kudre ja Epp Paalbergiga pronksi. 2019. aasta suusaorienteerumise MMil sai ta teatevõistlusel Eesti naiskonnas 5. koha.
Wnt signaalirada
WNT geeniperekond
Wnt-1 geeni identifitseerimisest saati on genoomide sekveneerimine paljastanud veel 18 Wnt geeni olemasolu imetajates, mida saab järjestuste sarnasuse alusel jagada 12-sse tugevalt konserveerunud alamperekonda. Varases arengustaadiumis mitmerakulistes organismides on paljud nendesse alamperekondadesse kuuluvad geenid tugevalt konserveerunud, mis tõstab esile Wnt raja ülitähtsa rolli kehamustri kujunemises kogu loomariigis. Kõigil Wnt valkudel on ühised omadused, mis on vajalikud nende talitlemiseks, sealhulgas sekretsiooniks tarvilik signaalpeptiid, paljud potentsiaalsed glükosüleerimise saidid ja arvuliselt tsüsteiinijääke, mis vastutavad valkude õige kokkupakkimise ja sekretsiooni eest. Mõningate eranditega (Wg, Wnt3/5, Wnt4) on Wnt valgud üldiselt umbes 350 aminohapet pikad ja nende ligikaudne molekulaarne kaal jääb 40 kDa piirimaile.
Doris Kudre
Isiklikku
Ta on Ingrit Kala ja Raul Kudre tütar. Tema õde on Daisy Kudre.
Wnt signaalirada
Kanooniline Wnt rada
pisi|border|300px|Joonis 1. Kanooniline β-kateniinist sõltuv Wnt rada. a) Wnt signaalita; b) Wnt signaaliga
Wnt siglaaniradu rühmitatakse kanoonilisteks ehk β-kateniinist sõltuvateks ja mittekanoonilisteks ehk β-kateniinist sõltumatuteks Wnt radadeks. Kanoonilise Wnt raja lihtsustatud mudel (hematoloogilise vähkkasvaja näitel) on välja toodud joonisel 1. Wnt on grupp tsüsteiinirikkaid sekreteeritavaid glükoproteiine, mille liikmeid on avastatud väga mitmesugustes liikides, alates ümarussidest ja putukatest kuni inimeseni välja.
Kui Wnt ligandi kinnitumist tema retseptorile ei toimu (joonis 1, a), degradeerib "hävitaja-kompleks" tsütoplasmaatilise β-kateniini. Selles kompleksis käitub aksiin kui "tapalava" valk, millele kinnituvad kooloni adenomatoosne polüpoos (APC), glükogeeni süntaasi kinaas 3β (GSK-3β) ja kaseiini kinaas 1α (CK1α). Selline kompleks hõlbustab β-kateniini järjestikulist fosforüleerimist (kinaas CK1α fosforüleerib 45' seriini ja 41' treoniini, GSK-3β fosforüleerib 37', 33' seriini). Sellele järgnevalt tunneb β-trandutsiini kordusi sisaldav valk (β-TrCP) fosforüleeritud β-kateniini ära ja ubikvitiin-proteasoomi raja kaudu toimub tema pidev lagundamine.
Wnt signaliseerimine aktiveeritakse Wnt-ide ligatsiooni kaudu (joonis 1, b) oma vastavatele dimeersetele raku pinnaretseptoritele, mis koosnevad seitsmest transmembraansest käharakujulisest Fz (frizzled) valgust ja madalmolekulaarse lipoproteiini retseptoriga seotud valgust 5/6 (LRP5/6). Pärast retseptoritele ligeerumist kaasatakse kompleksi tsütoplasmaatiline säbruline valk Dvl (dishevelled), mis fosforüleerimise kaudu aktiveeritakse. Dvl aktivatsioon indutseerib GSK-3β dissotsiatsiooni aksiinilt, mille kaudu GSK-3β inhibeeritakse. "Hävitaja-kompleksi" inaktivatsiooni tulemusel takistatakse ka β-kateniini fosforüleerimine ja degradeerimine. Seejärel transporditakse stabiliseeritud β-kateniin tuuma. Nukleaarne β-kateniin on lõplik efektor, mis seostub Tcf/Lef (T-raku faktor ja lümfoide tugevdav faktor) transkriptsioonifaktoritele. Selle tulemusel muudetakse mitmete märklaud-geenide ekspressiooni, mis reguleerivad rakkude jagunemist, diferentseerumist ja ellujäämist, raku polaarsust ja isegi angiogeneesi.
Planaarse raku polaarsuse rada
Planaarse raku polaarsuse (PCP) Wnt signaalirada (joonis 2) mängib olulist rolli embrüonaalsete kudede moodustumises, raku polaarsuses, migratsioonis ja morfogeneesis. PCP rada ühes Wnt/Ca2+ rajaga kuuluvad mittekanooniliste Wnt signaaliradade hulka, mis tähendab, et need rajad on β-kateniinist sõltumatud. PCP rada on vähem mõistetud ja iseloomustatud, kuid tõestusmaterjali hulk koguneb kiirelt. PCP rajas on olulisel kohal Fz (frizzled) retseptorid ja intratsellulaarne Dvl (dishevelled) valk, mis kujutavad endast ka kanoonilise ja mittekanoonilise raja hargnemispunkti. Wnt ligandide olemasolu nõue on põhjustanud vasturääkivusi, kuid mõned neist, nagu Wnt5, Wnt7 ja Wnt11, näivad vähemalt selgroogsetes mängivat olulist rolli. Tuumikkomponentide hulka kuuluvad veel rakumembraanivalgud Vangl2 (Strabismus/Van Gogh valkude homoloog) ja Celsr1 (Flamingo valgu homoloog) ning tsütoplasmaatiline Prickle. Lisaks kuuluvad selgroogsete PCP signaaliratta veel Ptk7, Scrib ja allavoolu (downstream) asuvate geenide efektor Daam1. PCP raja komponentide asümmeetriline ja polaarne membraaniga seotus on avastatud Drosophilas. Analoogne mudel on leitud ka imetajates.
Scrib interakteerumine Vangl2-ga mängib rolli Vangl2 asümmeetrilises positsioneerimises. Celsr1 panustab samuti Vangl2 asümmeetrilisse lokaliseerumisse. Ka Ptk7 näib interakteeruvat Vangl2-ga, kuid interakteerumise täpset mehhanismi veel ei teata. Vangl valk seostab enda külge Pricle'i, mis seejärel saab seostuda ja seega takistada Dvl kompleksi Fz-ga. Fz aktivatsiooni ja Dvl värbamise kaudu aktiveeritakse Rho perekonda kuuluv väike monomeerne G-valk RhoA. Seda tänu interakteerumisele Daam1 ja Rac-iga ning järgnevale Rho/Rac/Cdc42 ja C-Jun N-terminaalse kinaasi (JNK) radade valla pääsemisele. Esimene neist radadest kontrollib tsütoskeleti ümberkorraldusi ja organisatsiooni ning teine mõjutab geeniekspressiooni. PCP-raja alaregulatsioon on inimestel seotud mitmete haigustega, kaasa arvatud vähiga.
Wnt/Ca2+ rada
Mittekanoonilist Wnt/Ca2+ rada (joonis 3) on kindlasti vähem kirjeldatud kui kanoonilist Wnt/β-kateniini rada. Wnt/Ca2+ signaalirada iseloomustatakse kui väga olulist vahendajat arenguprotsessides. On tõestatud, et see signaalirada on seotud paljude erinevate molekulaarsete fenomenidega, kuigi paljud aspektid on siiski veel tundmatud.
Wnt ligandi ja Fz retsptori interaktsiooni (kaasatud ka koretseptor Ror1/2) tulemusel toodetakse membraaniseoselisest fosfolipiid fosfatidüül-inositool-4,5-bisfosfaadist (tänu aktsioonile membraanseoselise ensüümi PLC-ga) IP3-e ja DAG-i. Moodustub kolmevalguline kompleks Dvl-aksiin-GSK, kus GSK vahendab Ror-koretseptori fosforüleerimist. IP3 põhjustab Ca2+ vabanemise endoplasmaatilisest retiikulumist; aktiveeritakse kaltsineuriin(Cn) ja CamKII, mis omakorda aktiveerivad aktiivsete T-rakkude tuumafaktorit (NFAT) ja tuumafaktorit κB (NFκB). Vabanenud kaltsiumi tulemusel aktiveerub DAG, mis aktiveerib PKC. PKC aktiveerib NFκB ja CREB-i. NFAT, NFκB ja CREB translokeeruvad tuuma ja trasnkribeerivad allavoolu asuvaid regulaatorseid geene. Wnt/Fz retseptor-ligand interaktsioon võib kaltsiumist sõltuvalt aktiveerida fosfodiesteraas-6-te (PDE6), vähendades tsüklilise guanosiinmonofosfaadi (cGMP) hulka. Wnt5a/Ror signaaliraja aktivatsiooni tõttu toimub Siah2, calpain ja CDX2 produktsioon. Siah2 alareguleerib β-kateniini taset. Calpaini aktivatsioon (kaltsiumist sõltuval viisil) lõhustab tsütoskeleti valke filamiini ja spektriini. CDX2 võib käituda kui transkriptsioonifaktor, ekspresseerides allavoolu asuvaid geene.
Inspektor Lynley mõistatused
Jagude loend
1. hooaeg (2002)
2. hooaeg (2003)
3. hooaeg (2004)
4. hooaeg (2005)
5. hooaeg (2006)
6. hooaeg (2007)
Ingerimaa ja Käkisalmi kindralkuberner
Ingerimaa ja Käkisalmi kindralkuberner oli Rootsi kuninga esindaja (kindralkuberner) 17. sajandist kuni 18. sajandi alguseni Ingerimaal ja Käkisalmi läänis.
Ingerimaa ja Käkisalmi lään läksid Rootsi kätte 1617 Stolbovo rahulepingu alusel. Samal ajal sai Ingerimaa ka kubermanguks ja seda hakkas juhtima Narva asehaldur, kes määrati Ingerimaa kuberneriks. Kuberner resideeris Narva Hermanni linnuses. Uus kubermang hõlmas Jaanilinna, Jaama, Koporje ja Nöteborgi lossilääni.
Kindralkubermang lõpetas eksisteerimise Põhjasõja ajal 1703-1704, mil need alad liideti Venemaaga.
Indikaatorid (pakendamise lisatarvikud)
Indikaatorid on kauba transporditingimusi salvestavad pakendamistarvikud.
Indikaatorite kasutamisel on põhiliselt kaks funktsiooni:
Senegali lennujaamade ja lennuväljade loend
Siin loetletakse Senegalis asuvaid lennujaamu ja lennuväljasid.
Planh
Planh (oksitaani keeles [ˈplaɲ] 'kaebus', 'itk'; sama tähendusega on ladina keeles planctus, millest on sõna arvatavasti tuletatud), eestikeelses kirjanduses itk on üks trubaduuriluule žanre, lüüriline leinalaul konkreetse isikuga seoses, kes võis olla mõni silmapaistev isik, patroon, sõber või daam.
Kirjeldus
Itk on lähedane sirventeesile, kuna mõlemad olid tavaliselt kontrafaktuursed, st kirjutati olemasolevatele meloodiatele, jäljendades mõnikord isegi algse laulu riimisid. Samas on üks tuntud itk, Gaucelm Faiditi kaebus kuningas Richard Lõvisüdame surma puhul 1199. aastal, loodud koos originaalmuusikaga.
Elisabeth Schulze-Busacker eristab kolme tüüpi leinalaule: "moraliseeriv itk", milles leina väljendamine juhib välja ühiskonnakriitikani; "tõeline itk", milles on keskel kohal isiklik lein; ja "õukondlik itk", milles jutustatakse isiku surma mõjust õukonnas. Itkus teatatakse isiku surmast lihtsa sõnapaariga "es mortz" ('on surnud'), 13. sajandil oli nende sõnade paiknemine luuletuses rangelt kindlaks määratud ja need pidid asuma esimese salmi seitsmendas või kaheksandas reas. Trubaduur võis kaevelda oma patrooni surma pärast, kuid asjaolu, et itkudes kiitsid nad harva oma patroonide järeltulijat, võib anda märku leina siirusest ja mitte pelgalt majanduslikest kaalutlustest.
Teada on 44 itku ajavahemikust 1137–1343. Varaseim neist on Cercamonilt Akvitaania hertsogi Guillaume X d'Aquitaine'i surma puhul 1137. aastast. Hiliseim on anonüümse autori loodud itk Napoli kuninga Roberto mälestuseks 1343. aastast.
Luca Beccari
Luca Beccari (sündinud 29. oktoobril 1974) on San Marino poliitik. Ta oli 1. aprillist kuni 1. oktoobrini 2014 San Marino kaptenregent. Ta oli ametis koos Valeria Ciavattaga.
Rain Kurg
Rain Kurg (sündinud 17. detsembril 1980 Paides) on eesti ragbimängija ja sporditegelane.
Ragbit hakkas ta mängima 2005. aastal.
Ta võitis 2008. aastal võistkonnaga Tallinna RFC Eesti meistrivõistlused ja 2009. aastal sai võistkonnaga Paide RFC meistrivõistlustel hõbeda.
Ta on Tallinna RFC asutajaid. Ta on 2007. aastal asutatud Eesti Ragbiliidu asutajaid.
Vega (kanderakett)
Vega (akronüüm itaaliakeelsest nimetusest Vettore Europeo di Generazione Avanzata) on Arianespace'i kanderakett, mida arendavad Itaalia Kosmoseagentuur ja Euroopa Kosmoseagentuur. Kanderaketi arendamine algas 1998. aastal ja selle esmalend toimus 13. veebruaril 2012 Guajaana kosmosekeskusest.
Vegat kasutatakse väikeste, 300 kuni 2500 kg kaaluvate laadungite jaoks, mis saadetakse polaar- või Maa-lähedasele orbiidile.
7. mail 2013 viidi Guajaana kosmodroomilt kanderaketiga Vega Maa orbiidile Eesti tudengisatelliidi programmi raames ehitatud Eesti esimene tehiskaaslane ESTCube-1.
Kanderakett on nimetatud Lüüra tähtkuju heledaima tähe Veega järgi.
Kanderaketi Vega variant Vega-C tegi esimese eduka stardi 13. juulil 2022, kui viis orbiidile Itaalia satelliidi LARES-2 ja kuus kuupsatelliiti. Vega-C teine start 21. detsembril 2022 ebaõnnestus. Kanderaketi teise astme tööle hakates kaldus rakett plaanitud trajektoorilt kõrvale ja pardal olnud kaks prantsuse kaugseiresatelliiti Pléiades Neo ei jõudnud orbiidile. Kanderaketiga Vega-C oli kavas viia orbiidile eesti kuupsatelliit ESTCube-2. Start pidi aset leidma jaanuaris 2023.
Nuosamai
Nuosamai on küla Leedus Skuodase rajoonis Aleksandrija vallas. Nuosamai jääb valla keskusest Aleksandrijast 7 kilomeetri kaugusele.
Külla jääb osaliselt Gėsalai geomorfoloogiline kaitseala. Külas on Nuosamai kalmistu.
Liepāja sadam
Sadama kohta on esimesed teated aastast 1263.
Tõmmukoi
Tõmmukoi (Scythris) on tõmmukoilaste (Scythrididae) sugukonda kuuluv perekond pisiliblikaid.
Eesti liigid
Eestis on registreeritud selle perekonna 14 liiki.
Eda Ahi
pisi|Eda Ahi esinemas kirjandusfestivalil [[HeadRead Tallinna kirjanike maja musta laega saalis Foto: Ave Maria Mõistlik, 31. mai 2014 ]] pisi|Eda Ahi esinemas 3. aprillil 2014 Tallinna [[Poetry slamil Kloostri Aidas]] pisi|Eda Ahi esinemas kirjandusfestivalil [[HeadRead, 31. mai 2012]] Eda Ahi (sündinud 1. veebruaril 1990 Tallinnas ) on eesti luuletaja ja tõlkija.
Ahi on tuntud rütmilis-riimilise, väljapeetud ja sõnaosava luuletajana, kuid ka tugevalt intertekstuaalse luule poolest.
Sierra Leone lennujaamade ja lennuväljade loend
Siin loetletakse Sierra Leones asuvaid lennujaamu ja lennuväljasid.
Eda Ahi
Elu ja töö
Eda Ahi kasvas mitmekeelses peres, mistõttu õppis juba lapsena eesti emakeele kõrval ka vene keelt ja viipekeelt. Tallinnast pärinedes veetis ta lapsepõlvesuved siiski Räpina lähedal Raadamaal.
Ahi on lõpetanud Vanalinna Hariduskolleegiumi 2009. aastal ning romaani keelte eriala itaalia suuna Tallinna Ülikoolis 2012. aastal. Ta on töötanud Tallinna Ülikooli romaani keelte ja kultuuride õppetooli õppeassistendina ning välisministeeriumi ametnikuna.
Ahi on Eesti Kirjanike Liidu liige.
Looming
2012. aastal võitis Ahi debüütkogu "Maskiball" Betti Alveri kirjandusauhinna. "Eda Ahi luulekogus on nõtke keelega ja hea vormitajuga luulet, mille puhul on oluline autori oskus ja võime kasutada riimi," iseloomustas tema raamatut žürii. "Võib tõesti arvata, et kuna Eda Ahi raamat on üsna tillukene, õhukene, et kuidas ta siis konkureerib paksude romaanide ja tuntud esinejatest luuletajatega nagu seda on Chalice ja Marko Mägi. Küllap sai määravaks kirjanduslik tase, Alveri auhinna puhul on tähtis ka alverlikkus," kommenteeris žürii liige Piret Bristol.
"Maskiball" ilmus 2012. aastal noorte kirjandusajakirja Värske Rõhk raamatusarjas "Värske Raamat" 10. köitena. Luulekogu toimetas Triin Ploom, kujundas Lilli-Krõõt Repnau.
2013. aastal ilmus Eda Ahi teine luulekogu "Gravitatsioon" Doris Kareva kirjastuses Verb, raamatu kujundas Piia Ruber, illustratsioonid tegi Katarina Meister. Seegi teos pälvis kajastust kultuuriajakirjanduses, kus kiideti tema vormimeisterlikkust ja "praeguse eesti luule peavoolust" irduvat positiivsust. Raamatureklaamides nimetati teda "Underi-Alveri-Kareva liini jätkajaks".
Ahi kolmanda luulekogu "Julgeolek" avaldas 2014. aastal sama kirjastus. Riimilis-rütmilises luules, kuid mitte klassikalistes kanoonilistes vormides kogumik sisaldab läbiva armastusteema kõrval viiteid kirjandusloole ("Tatjana kiri Oneginile") ja kaasaegsetele sündmustele nagu Ukraina kriis. Kogu arvustuses kirjutab kriitik Laura Porovart: "Kaks eelmist kogu on tõestanud, et Ahi valdab riimikunsti ja kolmaski ei pane ses kahtlema. Riimikunsti kvintessents on leida riime sealt, kus neid esialgu olema ei paista – realiseerida igas sõnas selle potentsiaal saada poeesiaks. Põnev on jälgida, kui kauaks jätkub kõlaseoseid ja kaua saab neid põimida adekvaatseks tekstiks ning sealjuures säilitada stiil. Proovikivi ei ole see mitte ainult autorile, vaid ka eesti keelele. /---/ Kaunil keelel laseb Ahi oma loomingus särada ja lõppriimide kõrval küündivad esile vahest paremini hoopis alliteratsioon ja värsisisene harmoonia /---/ Krutskeid täis luule, mis on Ahile väga omane, lausa nii omane, et selle ümber võiks luua omaette kaanoni, mitte paigutada autorit Underi-Alveri-Kareva sekka, üllatab taas. /---/ Olemise kunstile pole lähenetud torisev-jorisevalt, vaid jõu ja tarmuga, mida kihutab tagant paras annus nipsakust. Viis, millega elu kätte võetakse, on puhtesteetiline – kordagi ei leia "Julgeolekust" vulgaarsusi – ja domineerib pildiline keel, seda nii piltlike väljendite kui ka ilmekate kirjeldustena. "Julgeoleku" ridades kõneleb iseseisev intelligentne naisolevus, kel lisaks muule maailmale tuleb eeskätt hakkama saada iseenda ja oma tunnetega, aga tema jalad on kindlalt maas /---/."
Loominguliste eeskujudena on Eda Ahi nimetanud Betti Alverit jt arbujaid, Juhan Viidingut / Jüri Üdi, Doris Karevat, Viivi Luike ja Paul-Eerik Rummot. Samuti on ta viidanud vene ja itaalia kirjanduse mõjudele oma loomingus.
Fundamentaalne vastastikmõju
Fundamentaalne vastastikmõju ehk fundamentaalne interaktsioon on termin osakestefüüsikas, millega tähistatakse elementaarosakeste omavahelist mõju ning mida ei ole võimalik seletada ühegi teise nähtuse või ilminguga. Näiteks aatomituuma koos hoidev tuumajõud ei ole fundamentaalne, sest see põhineb oma olemuselt tugeval vastastikmõjul (on tugeva vastastikmõju teisene ilming).
Praegu on teada nelja liiki fundamentaalseid jõudusid:
Elektromagnetiline, nõrk ja tugev vastastikmõju on füüsikute poolt ühendatud ühisesse standardmudelisse, mis seletab ära kõigi kolme vastastikmõju tekkimise ja määratleb vastastikmõju vahendava vaheosakese.
Gravitatsiooni olemuse selgitab Albert Einsteini üldrelatiivsusteooria. Kvantmehaanikat ja üldrelatiivsusteooriat on püütud ühendada kvantgravitatsiooni teooriaks, mille eelduste kohaselt oleks gravitatsiooni vahendajaks graviton.
Praegu on füüsikute pingutused suunatud kõigi nelja vastastikmõju selgitava suure ühendteooria loomisele.
Talupoeg
Talupoeg on põllumajandustööline, kellele kuulub või kes rendib vaid väikest maatükki.
Eesti sõnale talupoeg vastab inglise peasant, mis tuleneb 15. sajandi prantsuse terminist païsant (keegi kes on pärit maalt – pays). Selle aluseks on omakorda ladina pagus ehk 'ääremaa' (kuna need ristiti viimastena ja sellest tuleneb ka sõna pagan).
Tööstusrevolutsiooni eelses agraarühiskonnas moodustasid talupojad tavaliselt suurema osa põllumajanduslikust tööjõust, sõltuvalt kultivatsioonisüsteemist: ilma toidutagavarata pidid nad elama või nälgima, sõltuvalt viimasest saagist. Seepärast olid külakogukondades levinud sotsiaalsed tugivõrgustikud. Eriti karmima kliimaga maades toetas kogukond neid, kelle saak ikaldus või keda tabasid muud laadi õnnetused. Talupoegadel oli sageli vaid üks komplekt rõivaid, paremal juhul kaks. Samuti pidi talupoeg andma oma maaisandale 20% teenistusest. Preestrile või piiskopile pidid nad maksma 10% kümnist. Ka rüütlitel oli õigus ning enamasti ka tava nõuda maksudeks oma osa. Kokkuvõttes jäi talupojale tihti vaid 10–20% nende sissetulekust.
Keskajal oli enamik inimestest talupojad. Globaliseerumise mõjul on agraarühiskonnad Maal järsult vähenenud ning seepärast on kogu maailmas ka aina vähem talupoegi. Eestis kaotati talupoegade seisus koos teiste seisustega 1920. aastal.
Saksamaal oli talupoeg 2. oktoobril 1933 Adolf Hitleri allkirjastatud seaduse järgi vere- ja tõupuhas võõrandamatu pärustalu pidaja. Muud talundite omanikud olid põllumehed ja neile ei laienenud talupoegadele ette nähtud soodustused.
Viited
Boer Sedliak
Sund (täpsustus)
Sund on mitmetähenduslik sõna.
Breyten
Breyten on linn Lõuna-Aafrika Vabariigis Mpumalanga provintsis Gert Sibande ringkonnas Msukaligwa vallas.
Lõuna-Aafrika Vabariigi 2011. aasta rahvaloenduse andmetel oli Breyteni elanikest mustanahalisi aafriklasi 94,43%, valgeid 4,00%, värvilisi 0,79%, India või Aasia päritolu inimesi 0,57% ja teisi 0,20%. Suulu keelt pidas emakeeleks 81,42% inimesi, svaasi keelt 4,51%, afrikaani keelt 4,35%, inglise keelt 2,89% ja ndebele keelt 2,47%.
Tallinna Kalev RFC
Tallinna Kalev RFC (varem Tallinn Sharks RFC) on Tallinnas asuv Eesti ragbiklubi.
Klubi asutati 2006 nime all Tallinn Sharks RFC. 2013 sai klubi nimeks Tallinna Kalev RFC.
Mārsnēni
pisi|left|Mārsnēni rahvamaja Mārsnēni on küla (vidējciems) Lätis Cēsise piirkonnas, Mārsnēni valla halduskeskus.
Mārsnēni oli XVIII sajandil hernhuutluse kohalikuks keskuseks. Sealses hernhuutlaste koguduses oli toona 400 liiget. Nõukogude ajal oli küla Mārsnēni kolhoosi keskasulaks. Aastail 2009–2021 jäi asula Priekuļi piirkonda.
2017. aastal oli külas 165 elanikku, 2022. aastal 197.
Homecoming
Laulu liigendus
Laul on 9 minutit pikk ning see on jaotatud viieks osaks. Kolmanda osa kirjutas ning laulis linti bassist Mike Dirnt, neljanda trummar Tre Cool.
I. Death Of St. Jimmy ('Püha Jimmy surm')
Jeesus mõtles koju tulla, kuid selleks oli vaja hävitada tema teine isiksus Püha Jimmy, kes tegeles narkodiilerina ning oli üldse kuratlik tegelane. Ta viskab Jimmy oma peast välja, ise öeldes laulus, et Jimmy lasi enda ajud püssiga lahte ning see on Jeesuse enda privaatne enesetapp.
II. East 12th Street ('East'i 12. tänav')
III. Nobody Likes You ('Sa ei meeldi kellelegi')
Jeesusele tuleb meelde, kuidas tema tüdruk, keda kutsutakse albumis Whatsername'iks, tema maha jättis. Tema lahkumissõnad, milles ta andis teada ka selle, et isegi Jeesuse sõbrad on ta ära põlanud, kummitavad Jeesusel peas. "Nobody likes you, everyone left you, they're all out without you, havin' fun" - "Sa ei meeldi kellelegi, kõik on su hüljanud, nad on kõik sinuta väljas ning neil on lõbus."
IV. Rock'N'Roll Girlfriend ('Rock'n'rolli tüdruk')
Jeesus saab oma kodukandi sõbralt Tunnylt, kes otsustas paikseks jääda, kirja. Tunny mainis, et tal on palju rock 'n' rolli asju, nagu auto, maja jne.
V. We're Coming Home Again ('Me tuleme uuesti koju')
Airbus A319
Airbus A319 on A320 peresse kuuluv lühi- või keskmaalendudeks ehitatud tavakerega lennuk. Lennuki ehitaja on Airbus. A319 pardal on istekohti 124 kuni 156 reisijale ning maksimaalne lennukaugus on 6900 km.
2019. aasta augusti seisuga on tellijaile tarnitud 1480 A319 lennukit, millest täna on lennuliinidel 1436. Praeguseni on 42 tellijat klienti lennukite ootel. Tellitud on 7 A319ceo lennukit ja 35 A319neo lennukit. 2019. aasta augusti seisuga oli American Airlines suurima A319 lennukipargiga reisilennufirma, neile kuulub 131 lennukit.
2010. aasta detsembris tutvustas Airbus A320 lennukite uut põlvkonda, A320neo (new engine option 'uus mootori arendus'). Uus A319neo on säästlikum, võimsamate mootoritega ning uute tiiva vinglettidega (sharklets). Tootja sõnul peaks uuendatud lennuki kütusekulu olema 15% väiksem ning opereerimiskulud 8% väiksemad.
Taust
A320 pere esimene liige oli A320, mida tutvustati esmakordselt 1984. aasta märtsis ning esmalennu tegi see 22. veebruaril 1987. Peret laiendati veel kolm korda: A321 (1994), A319 (1996) ning A318 (2003). A320 pere lennukid olid esimesed reisilennukid, kus lendurite kabiinis võeti kasutusele juhtmevaba külgjuhis.
Algjuured ja konstruktsioon
A319 on A320 väiksem versioon. Kui Airbus oli A320/321 müügiga edu saavutatud, keskenduti toona tuntud A320M-7-le, mis tähendas siis A320 miinus seitse reisijatesalongi aknapaari, mille tulemusena oli lennuki kere senisest 3,73 meetrit lühem. See prototüüp oli otsene konkurent Boeing 737-300/737-700-le. Varuväljapääse vähendati neljalt kahele.
Airbus hakkas seda mudelit pakkuma 22. mail 1992. Esimeseks A319 kliendiks oli ILFC, mis ostis 6 lennukit. 23. märtsil 1995 läbis A319 viimase kontrolli Hamburgis. Esmalend ja -esitlus toimusid vastavalt 24. augustil ja 25. augustil 1995. Sertifikaat hõlmas kahte lennukit ning 350 lennutundi. CFM56-5B6/2 variant sai sertifikaadi 1996. aasta aprillis.
LDAP
Lightweight Directory Access Protocol (LDAP) ehk lihtsustatud kataloogisirvimise protokoll on protokoll kataloogiteenustele ligipääsuks ja nende haldamiseks üle IP-võrgu.
Kataloogid võivad sisaldada mis tahes andmeid ja võivad olla hierarhilise struktuuriga. Näiteks AS Sertifitseerimiskeskus kasutab LDAP-protokolli Eesti ID-kaardi kasutajate sertifikaatite avaldamiseks.
LDAP protokolli kirjeldab RFC 4510.
Tartu Ettevõtlike Daamide Assotsiatsioon
(Tartu) Ettevõtlike Daamide Assotsiatsioon (lühend EDA) on Tartus tegutsev Eesti naisorganisatsioon.
EDA annab välja kahte aunimetust: Tartu Edukas Daam ja Tartu Aastate Daam.
Mereäärsed Alpid
thumb|Mereäärsed Alpid
Geograafia
Halduslikult jaguneb mäestik Itaalia Cuneo ja Imperia provintside (idanõlvad) ning Prantsuse Alpes-Maritimesi departemangu (läänenõlvad) vahel.
Mereäärsetest Alpidest voolavad välja Roya, Vari ja Verdoni jõed ning nende lisajõed Prantsuse poolel; Stura di Demonte ja teised Tanaro ja Po lisajõed Itaalia poolel. Seal on palju ahvatlevaid külasid, nagu Belvédère suurejoonelise Gordolasque'i oru sissepääsu juures, mõned varjamas ootamatuid arhitektuurilisi rikkusi (näiteks lõunas on palju kirikuid, mis on kaunistatud primitiivsete Nice'i maalrite seinamaalingute ja altarimaalidega).
Piirid
Mereäärsete Alpide piirid on:
Mäekurud
thumb|Col d'allos
Mereäärsete Alpide peamised kurud on:
Looduskaitse
thumb|[[Mercantouri rahvuspark]]
Prantsusmaa Mercantouri rahvuspark (keskne ala: 68 500 ha + ääreala: 140 000 ha) on Mereäärsete Alpide osa, samuti Itaalia piirkondlik looduspark Parco naturale delle Alpi Marittime (28 455 ha).
OpenVPN
OpenVPN on avatud lähtekoodiga kommertstarkvara, mis rakendab virtuaalse privaatvõrgu (VPN) tehnoloogiat, et luua turvalisi punkt-punkti ühendusi.
See kasutab kohandatud turvaprotokolli, mis kasutab võtmevahetuseks SSL-/TLS-protokolle. See on võimeline läbima võrguaadressi teisendust (NAT) ja tulemüüre. Tarkvara kirjutas James Yonan ja see on avaldatud GNU üldise avaliku litsentsi (GPL) all.
Viktor Ignatjev
Viktor Ignatjev (1. veebruar 1916 Tallinn – 2. detsember 1994 Tallinn) oli Eesti helilooja ja levimuusik. Õppis Eesti Heliloojate Liidu algajate noorte autorite seminaris, lõpetas 1968 Heino Elleri kompositsiooniklassi. Tegutses akordionisti ja trompetistina, on töötanud ka ENSV Riikliku Filharmonia estraadiansamblis ja Eesti Raadio Estraadiorkestris. On aastast 1969 Eesti Heliloojate Liidu liige. Laulukirjutajana oli väga populaarne eeskätt 1970. aastatel, samuti on ta võitnud mitmeitel lauluvõistlusel oma laulude eest auhindu. Kirjutas põhiliselt levilaule, kuid ka sümfoonilist muusikat (orkestriavamänge, puhkpillikvintette, keelpillikvartette jm) ja vokaalkammermuusikat (põhiliselt romansid). Kirjutanud instrumentaalset levimuusikat (akordionile, trompetile, saksofonile), kuid kaalukam osa tema loomingust moodustavad lüürilised levilaulud, millest populaarsemad:
Jüri Kõrgema sõnadele Otto Rootsi sõnadele
Togo lennujaamade ja lennuväljade loend
Siin loetletakse Togos asuvaid lennujaamu ja lennuväljasid.
Viktor Ignatjev
Tema laule esitasid tihti Heli Lääts, Uno Loop, Jaak Joala, Helgi Sallo, Heidy Tamme jpt.
William John Macquorn Rankine
William John Macquorn Rankine (5. juuli 1820 Edinburgh – 24. detsember 1872 Glasgow) oli šoti füüsik ja insener. Ta tegeles termodünaamikaga. Tema järgi nimetati Rankine'i skaala. thumb|vasakul
W- ja Z-boson
W-boson on vaheosakeste hulka kuuluv elementaarosake.
W- ja Z-bosonid on nõrga vastasmõju vahendajad. Nende avastamine oli elementaarosakeste standardmudeli jaoks tähtis saavutus.
Nimi
W-boson on nime saanud nõrga vastasmõju järgi (inglise keeles on nõrk vastasmõju weak interaction). Z-boson on nimetuse saanud arvatavasti selle järgi, et tema elektrilaeng on null (ingl zero).
Elektrilaeng
W-bosoneid on kahte tüüpi: positiivse ja negatiivse laenguga. Z-boson on neutraalse laenguga ja selle tõttu on ta iseenda antiosake. Mõlemad osakesed on väga lühikese elueaga.
Mass
Bosonite poolestusaeg on umbes 3 x 10−25 sekundit.
W- ja Z-bosonid on ühed kõige raskemad elementaarosakesed. Nende massid on vastavalt 80,4 GeV ja 91,2 GeV. Sellise massi tõttu on nõrga vastasmõju mõjuulatus väike, aatomituuma piires.
Mõju teistele osakestele
Kõigi kolme bosoni spinn on 1. W-bosoni kiirgamine muudab kiirgava osakese elektrilaengut vastavalt W-bosoni laengule ühe ühiku võrra ja samas muudab ka spinni. W-bosoni neelamine või kiirgamine võib ka osakest muuta, nt s-kvargi väljakiiratava W-bosoni tõttu muutub see u-kvargiks. Z-bosoni kiirgamine ja neelamine muidugi elektrilaengut ja teisi laenguid ei muuda, aga küll võib see muuta kiirgava osakese pöördemomenti, spinni ja energiat.
Tõmmukoilased
Tõmmukoilased (Scythrididae) on sugukond liblikalisi.
Ökodisain
Ökodisain ehk keskkonnahoidlik tootearendus (inglise eco-design või design for the environment) on tootearenduse meetod, mis võtab toodet kavandades süstemaatiliselt arvesse toote keskkonnaaspekte.
Ökodisaini eesmärgiks on selliste toodete loomine, mis oma olelusringi jooksul mõjutaksid keskkonda võimalikult vähe.
Johann Georg I
thumb|Johann Georg I koeraga. [[Frans Luycx, 1652 ]] Johann Georg I (5. märts 1585 Dresden – 8. oktoober 1656 Dresden) oli Saksimaa kuurvürst Wettini dünastia Alberti liinist, Christian II vend.
Tema valitsemisajal toimus Saksamaal Kolmekümneaastane sõda.
Kerviai
Külla jääb osaliselt Gėsalai geomorfoloogiline kaitseala. Külas on Kerviai kalmistu. Teise maailmasõja järel tegutsesid külas Leedu metsavennad.
Jaak Kirikal
1961. aastal lõpetas ta Tartu Riikliku Ülikooli (õigusteaduskonnas).
Aastatel 1961–1965 töötas ta Eesti Põlevkivi juriskonsuldina, 1965–1970 Kohtla-Järve rahvakohtu kohtuniku ja kohtu esimehena, 1970–1976 EKP Keskkomitee administratiivosakonna instruktori ja inspektorina. Aastatel 1976–1988 oli ta Eesti NSV justiitsministri asetäitja ja esimene asetäitja, 1988–1991 Eesti NSV Ülemkohtu esimees, 1992 Eesti Vabariigi Ülemkohtu esimees. Ta vabastati Eesti Vabariigi Ülemkohtu esimehe ametist 26. jaanuaril 1993 tagasiulatuvalt 2. jaanuarist 1993.
1993. aastast oli ta Eesti Väike- ja Keskmiste Ettevõtjate Assotsiatsiooni (EVEA) seadusandluse ja parlamentaarsete suhete direktor. Hiljem on ta töötanud advokaadina advokaadibüroos Tark & Co ning Roundtree Developments Limited Eesti filiaali juhatajana.
Ta on Eesti Akadeemilise Õigusteaduse Seltsi liige. Ta on avaldanud artikleid ajakirjades Nõukogude Õigus, Eesti Jurist ja Juridica.
Mäli tuulepark
Tuulepargis on neli Enercon E-101 elektrituulikut võimsusega 3 MW, mis kuuluvad Tuuleenergia OÜ-le. Tuulepargi koguvõimsus on 12 MW. Tuulepargi prognoositav aastane kogutoodang on umbes 40 GWh.
Elektrituulikute tootja on Saksa ettevõte Enercon GmbH.
Tuuliku masti kõrgus on 99 meetrit, rootori läbimõõt 101 meetrit.
Mike Matheson
Michael Matheson (sündinud 27. veebruaril 1994 Pointe-Claire'is, Québeci provintsis) on Kanada jäähokimängija, kes mängib kaitsjana NHL-i klubis Pittsburgh Penguins.
Hooajal 2011–12 mängis ta United States Hockey League'i klubus Dubuque Fighting Saints. Aastatel 2012–2015 mängis ta Boston College'i jäähokimeeskonnas.
2012. aastal valis Florida Panthers ta NHL-i draft'is 23. valikuna. Panthersiga sõlmis ta lepingu 2015. aastal. Suurem osa hooajast 2015–16 mängis ta American Hockey League'is (AHL) Panthersi noorteklubis Portland Pirates. NHL-is debüteeris ta Panthersi meeskonnas 23. märtsil 2016 mängus Winnipeg Jetsi vastu. Esimese värava lõi ta liigas sama aasta 18. oktoobril mängus Tampa Bay Lightningi vastu. 2020. aasta septembris kaubeldi Matheson koos Colton Sceviouriga Patric Hörnqvisti vastu Pittsburgh Penguinsile.
2016. aastal tuli Matheson Kanada jäähokikoondise koosseisus maailmameistriks. 2016. aasta maailmameistrivõistlustel valiti ta turniiri parimaks kaitsjaks ja turniiri sümboolsesse koosseisu. 2017. aasta maailmameistrivõistlustel võitis ta Kanada koondisega hõbemedali.
Magdeburgi peapiiskopkond
Magdeburgi peapiiskopkond oli katoliiklik peapiiskopkond (969–1552) ja Saksa-Rooma riigi vürstlik peapiiskopkond (1180–1680) keskusega Magdeburgi linnas Elbe jõel.
Kavandatud 955. aastast ja rajatud 968. aastal, kaotas katoliiklik peapiiskopkond de facto kehtivuse alates 1557. aastast, kui viimane paavsti poolt kinnitatud vürstlik peapiiskop, luterlik Sigismund von Brandenburg sai täisealiseks ja tõusis piiskopitoolile ning Magdeburgi toomkiriku kapiitel kiitis 1567. aastal heaks luterluse, kui enamus koguduseliikmeid oli juba luterlusse pöördunud. Kõik tema järeltulijad olid ainult vürstliku peapiiskopkonna administraatorid ja samuti luterlikud, välja arvatud katoliiklik ilmik Leopold Wilhelm von Österreich (1631–1635). Kiriklikus mõttes pandi allesjäänud katoliiklased ja nende kogudused ning kloostrid endises peapiiskopkonnas 1648. aastal Kölni peapiiskopkonna järelevalve alla ja 1670. aastal Põhjamisjonite apostliku vikariaadi jurisdiktsiooni alla.
Poliitilises mõttes saavutas peapiiskopkond 1180. aastal otsealluvuse keisrile kui vürstlik peapiiskopkond. Selle territoorium koosnes ainult mõnest peapiiskopkonna haldusala osast, nagu Magdeburgi linn, enamik Magdeburger Bördest ja Jerichower Land kui lahutumatu tervik ja eksklaavid, mis hõlmasid umbes Saalkreisi, sealhulgas Halle, Oebisfelde ja lähiümbrus, samuti Jüterbog ja lähiümbrus. Vürstlik peapiiskopkond säilitas oma rikluse valitava monarhiana aastani 1680. Siis omastas Magdeburgi vürstliku peapiiskopkonna Brandenburg-Preisimaa ja pärast sekulariseerimist muutis selle Magdeburgi hertsogkonnaks, päritavaks monarhiaks personaalunioonis Brandenburgiga.
1994. aastal asutatud uus Magdeburgi diötsees on katoliku kiriku diötsees, mis paikneb Saksi-Anhalti (lõviosa), Brandenburgi ja Saksimaa (väikesed narmad kummaski) liidumaadel.
Ajalugu
Pärast 940. ja 954. aasta sõdu, kui polaabi slaavlased olid Odra jõel, tulid madjarid sügavale Saksamaale, nii et Augsburg oli ohus. Lechi lahingus 955. aastal nad võideti ja aeti minema. Kohe 955. aastal alustas Otto Suur töid Magdeburgi peapiiskopkonna rajamiseks, et stabiliseerida idaterritooriumid ristiusustamise kaudu. Ta soovis diötseesi pealinna Halberstadtist Magdeburgi üle viia ja teha sellest peapiiskopkonna. Sellele oli aga teravalt vastu Mainzi peapiiskop, kes oli Halberstadti metropoliit. Kui paavst Johannes XII sanktsioneeris 962. aastal peapiiskopkonna loomise, näis Otto olevat oma üleviimisplaanist loobunud. Eespool nimetatud kloostritele (asutatud 937. aastal) kuulunud mõisad muudeti uue peapiiskopkonna mensaks ja mungad viidi üle Berge kloostrisse. Peapiiskoplik kirik tegi Püha Mauritiuse kaitsepühakuks ja sai Ottolt lisaks uusi annetusi ja toetusi.
thumb|left|[[Magdeburgi toomkirik]]
Selle kirikuprovints hõlmas olemasolevad Brandenburgi ja Havelbergi diötseesid ning äsjaloodud Merseburgi, Zeitzi ja Meißeni diötseesid. Lebus lisati 1424. aastal. Uus peapiiskopkond asus Saksa-Rooma riigi ja slaavi hõimude kindlustamata piirialade lähedal ning oli mõeldud kristluse edendamiseks paljude slaavlaste ja teiste seas. Seejärel asutati 20. aprillil 967 Ravenna sinodil paavsti ja keisri juuresolekul pidulikult peapiiskopkond. Esimene peapiiskop oli Adalbert, endine Püha Maximiniuse munk Trieris, seejärel misjonipiiskop russiinide juures (Ruteenia) ja Weißenburgi abt Elsassis. Ta valiti 968. aasta sügisel, sai Roomas palliumi ja krooniti aasta lõpus pidulikult Magdeburgis.
Magdeburgi peapiiskopkonna ala oli üsna väike; see hõlmas slaavi ringkondi ja poole Põhja-Tüüringist, millest Halberstadt välja jäi. Eriti tähtsaks sai toomkiriku kool Adalberti tõhusa halduse tingimustes. Skolastik Othrichi peeti oma aja kõige enam õppinud meheks. Magdeburgis said hariduse paljud väljapaistvad mehed.
Othrich valiti peapiiskopiks pärast Adalberti surma (981). Giselher von Magdeburg omandas altkäemaksu ja pettuse teel Magdeburgi piiskopitooli valduse ning tal õnnestus ajutiselt haarata ka Merseburgi piiskopkond (aastani 1004). Märkimist väärivate järeltulijate hulgas olid innukas Gero (1012–23); Werner (1063–78), kes tapeti lahingus Heinrich IV-ga; Püha Norbert, silmapaistev 12. sajandil (1126–34), premonstratenside ordu rajaja.
thumb|left|Vürstliku peapiiskopkonna poliitiline territoorium (ilma [[Jüterbogi eksklaavita) aastaks 1648, praeguse Saksi-Anhalti peal]]
Kardinal Albrecht von Brandenburg (1513–45) andis nii oma ebakindla positsiooni kui ka pideva rahapuuduse tõttu võimaluse luterluse levikuks tema diötseesis, ehkki ise oli reformatsiooni vastu. Pole tõsi, et temast sai luterlane ja ta soovis säilitada oma riiki ilmaliku vürstkonnana, ja sama ebaõige on, et Kalbe parlamendis nõustus ta 1541. aastal reformatsiooni sisseviimisega, et oma võlad tasuda. Tema järglased olid innukad katoliiklased Johann Albrecht von Hohenzollern (1545–1550), kes suutis siiski väga vähe teha, ja Friedrich von Brandenburg, kes suri 1552. aastal.
Piirkonna ülejäänud katoliiklased olid aastatel 1670-1709 ning taas aastatel 1780-1821 Põhjamisjonite apostliku vikariaadi jurisdiktsioonis. Aastatel 1709-1780 oldi Ülem- ja Alam-Saksimaa apostliku vikariaadi jurisdiktsioonis. 1821. aastal anti piirkond katoliiklikus mõttes üle Paderborni piiskopkonnale. 1994. aastal asutati piirkonnas Magdeburgi diötsees.
Magdeburgi peapiiskopid
1180: saavutas Saksimaa hertsogiriigi lagunemisel otse keisrile alluvuse
Magdeburgi vürstlikud peapiiskopid
1480: Halberstadti piiskopkonda administreerisid Magdeburgi peapiiskopid
Magdeburgi administraatorid
1680: vürstlik peapiiskopkond sekulariseeriti hertsogkonnaks
Magdeburgi kirikuprovints
thumb|right|Magdeburgi kirikuprovints (roheline) teiste provintside seas Kesk-Euroopas
Magdeburgi peapiiskop oli Magdeburgi kirikuprovintsi metropoliit (de facto kaotatud 1648. aastal); peapiiskopid omasid ka – Mainzi peapiiskop-kuurvürsti kõrval – aunimetust Primas Germaniae. Magdeburgi abipiiskopkonnad olid:
Residentsid
Magdeburgi peapiiskoppide residentsid olid:
Varssavi geto
thumb|Kahte Varssavi geto osa ühendav jalakäijate sild (juuni 1942) thumb|Varssavi geto tänavapilt (mai 1941) pisi|Varssavi geto asukoht tänapäeva Varssavi kaardil Varssavi geto (saksa keeles Warschauer Ghetto, poola keeles Getto warszawskie; saksakeelne ametlik nimi Jüdischer Wohnbezirk in Warschau (Juudi elurajoon Varssavis)) oli Euroopa suurim juudi geto Teise maailmasõja ajal aastatel 1940–1943.
Enne Teist maailmasõda oli Varssavis arvukas juudi elanikkond. 1939. aasta alguses elas Varssavis 375 000 juuti, kes moodustasid 29,1% linna elanikkonnast. Teises maailmasõjas hõivasid Saksa väed Varssavi 1939. aasta septembri lõpus.
12. oktoobril 1940 kuulutasid Saksa võimud välja juudi geto loomise. Kõik Varssavi juudid pidid getosse kolima, mittejuudid pidid getole minevalt territooriumilt välja kolima. Ühtekokku pidi elukohta vahetama 138 000 juuti ja 113 000 poolakat. Geto asus Varssavi loodeosas ja selle territoorium oli 340 hektari suurune. Maju oli getos selle asutamise ajal 1483. Välismaailmale suleti Varssavi geto 16. novembril 1940.
Juudid pidid getos kandma Taaveti tähte, et nad oleksid äratuntavad. Nad kaotasid oma väljaspool getot asuva omandi. Varssavi getosse asustati ka Varssavi ümbruskonna juudid. Nad oli harilikult vaesemad ja kaotasid ümberasumisel peaaegu kõik, mis neil oli.
Varssavi geto oli välismaailmast eraldatud 18 kilomeetri pikkuse ja kolme meetri kõrguse müüriga. Saksa võimud valisid geto etteotsa juutide nõukogu ehk Judenrat'i. Judenrat'i ülesandeks oli olla vahendaja Saksa võimude ja juutide vahel. Varssavi geto Judenrat'i esimeheks määrati insener ja endine Poola parlamendi liige Adam Czerniaków. Korra hoidmiseks getos moodustasid Saksa võimud tulirelvadeta ja ainult kumminuiadega varustatud Juudi Geto Politsei.
Kõige rohkem elanikke oli Varssavi getos 1941. aasta märtsis, kui seal elas 445 000 inimest. Elutingimused Varssavi getos olid halvad. Geto oli üleasustatud, sanitaartingimused oli ebarahuldavad, toiduratsioonid olid väga madalad. 1940. aasta novembrist kuni 1942. aasta keskpaigani suri Varssavi getos 83 000 inimest. Et elus püsida, olid getoelanikud sunnitud tegelema toidu salakaubaveoga getosse.
Getoelanike deporteerimine Treblinka hävituslaagrisse algas 22. juulil 1942. Kuni 1942. aasta septembrini viisid Saksa ametivõimud Varssavi getost Treblinka hävituslaagrisse 265 000 juuti.
Külastades 9. jaanuaril 1943 Varssavit, andis Heinrich Himmler käsu Varssavi geto likvideerimiseks. Kui sakslased 18. jaanuaril 1943 getosse sisenesid, siis peitusid juudid või avaldasid vastupanu. Sakslased tapsid geto tänavatel umbes 1170 juuti ja deporteerisid 5000. 22. jaanuaril 1943 pidid nad aga getost välja tõmbuma ja oma plaanid ümber tegema. Kui 19. aprillil 1943 SS ja korrakaitsepolitsei getosse sisenesid, siis puhkes Varssavi geto ülestõus. Varssavi ringkonna politseülem Jürgen Stroop kuulutas ülestõusu mahasurutuks 16. mail 1943. Kõik allesjäänud hooned tehti maatasa, keldrid ja kanalisatsioonikaevud täideti. 1. juunil 1943 andis Heinrich Himmler käsu rajada geto suitsevatele varemetele Varssavi koonduslaager.
Gröönimaa lennujaamade ja lennuväljade loend
Siin loetletakse Gröönimaal asuvaid lennujaamu ja lennuväljasid.
Tartu Rugby Klubi Lelo
Tartu Rugby Klubi "Lelo" on Tartus asuv Eesti ragbiklubi. Klubi nimi "Lelo" viitab klubi Gruusia päritolule. Klubi treener on grusiin Zaza Dzidzadze.
Agoon
Agoon (vanakreeka keeles ἀγών) oli jumalate auks korraldatud võistlus (spordi, luule, muusika alal) Vana-Kreeka pidustustel.
Tartu Rugby Klubi Lelo
Klubi asutati 2008.
Juurepähkel
Juurepähkel (Rhizopogon) on puravikulaadsete seltsi kuuluv perekond seeni.
Sue Grafton
Sue Taylor Grafton (24. aprill 1940 Louisville, Kentucky – 28. detsember 2017 Santa Barbara, California) oli Ameerika Ühendriikide kirjanik, paljude kriminaalromaanide autor.
Teda tunti eelkõige "tähestikusarja" loojana ("A nagu alibi" jt). Sarja peategelane on eradetektiiv Kinsey Millhone, kes tegutseb fiktiivses California osariigi linnakeses Santa Teresas. Sue Grafton oli kriminaalromaanide autori C. W. Graftoni tütar. Enne "tähestikusarjaga" edu saavutamist kirjutas ta stsenaariume telefilmidele.
Kosmograafia
Kosmograafia ehk uranograafia on Universumi üldsõnaline kirjeldus ; ka vastav üldastronoomiline õppeaine.
Minevikus loeti kosmograafiasse kuuluvaks ka geograafiat.
Provence'i Alpid ja Eelalpid
thumb|Tête de l'Estrop - lõunakülg
Etümoloogia
Provence ([pʁɔvɑ̃s]) on ajalooline piirkond, tänapäeval Provence-Alpes-Côte d'Azuri halduspiirkonna osa.
Geograafia
Halduslikult kuulub mäestik Vaucluse'i, Alpes-Maritimesi ja Alpes-de-Haute-Provence'i departemangudesse.
Mäestiku läänenõlvad kuivenevad Durance'i ja teiste lisajõgede kaudu Rhône'i jõkke, samas kaguosa kuivendavad Var ja mitu väiksemat jõge, mis voolavad otse Vahemerre.
Tähtsamad tipud
thumb|350px|[[Luberon mäestiku edelaosas; vaade loodest]]
Mõned mäestiku tähtsamad tipud on:
Detlaukė
Detlaukė on küla Leedus Skuodase rajoonis Aleksandrija vallas. Detlaukė jääb valla keskusest Aleksandrijast 7 kilomeetri kaugusele Kaltise jõe kaldale.
Kõrgõzstani lennujaamade ja lennuväljade loend
Siin loetletakse Kõrgõzstanis asuvaid lennujaamu ja lennuväljasid.
Ernő Koch
Elulugu
Koch õppis aastatel 1917–1921 Ungari Kunstiakadeemias ning täiendas end Leipzigi Graafika ja Raamatukunsti Akadeemias. 1926. aastast tuli Eestisse ning tegutses Tallinnas vabakutselise kunstnikuna. Kochi Eesti-perioodi looming koosneb valdavalt linnvaadetest, samuti täitis ta tellimusi (tööstuspiirkonnad, Kochil valmisid mitmed mapid põlevkivitööstusest). 1940. aastal pages Koch Eestist Ungarisse ning sealt Baierisse. Kochi sõjajärgne looming erineb varasemast, koosnedes peamiselt maastikest ja kirikutest.
Pärast 1949. aastal USA-sse elama minemist sai Kochist kirikuinterjööride kujundaja ja tema monumentaalsete aknamaalidega pühakodasid leidub Chicagos, San Franciscos, New Yorgis, samuti Mehhikos ja Kanadas.
TriaLogos
TriaLogos on aastast 1998 toimuv rahvusvaheline kultuuridialoogi festival.
Festivali eesmärke on Vene ja Lääne-Euroopa kultuuriruumide vahel luua dialoogifoorum, samuti püütakse otsida kultuurilise mitmekesisuse säilitamise võimalusi, tegeldakse rahvuskultuuride kestvuse temaatikaga. Festivali kultuuridialoogid toimuvad nii intellektuaalsel, kunstilisel kui ka religioossel tunnetustasandil.
Festivali korraldajad on :
Pakend
Pakend on mis tahes materjalist valmistatud toode, mida kasutatakse kauba mahutamiseks, kaitsmiseks, käitlemiseks, kättetoimetamiseks või esitlemiseks selle kauba olelusringi vältel: toormest kuni valmiskaubani ning tootja käest tarbija kätte jõudmiseni. Sinna alla loetakse ka samal eesmärgil kasutatav ühekorrapakend.
Ajalugu
Iidsete pakendite uurimine moodustab olulise osa arheoloogiast. Esimesed pakendid valmistati lihtsatest kättesaadavatest materjalidest: kõrkjatest korvid, nahast ja kangast kotid, puust kastid, keraamilised vaasid, puidust tünnid jne. Uute materjalide areng tõi kaasa ka uute materjalide kasutamise pakendite valmistamisel: näiteks klaasist ja pronksist anumad.
Esimene märge paberi kasutamisest pakendimaterjalina pärineb aastast 1035, kui üks Pärsia seikleja märkis Kairo turgu külastades, et juurviljad, ürdid ja rauast esemed pakiti kliendi jaoks paberisse.